Tarhaviuhkanen

Tarhaviuhkanen (Alucita hexadactyla) on Suomessa harvinainen ja lounainen viuhkaperhosiin kuuluva perhoslaji. Suomen uhanalaisarvioinnissa 2010 se on luokiteltu vaarantuneeksi (VU).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.

 Koko ja ulkonäkö 
Siivet muodostuvat kapeista sulkamaisista liuskoista. Etusiipien pohjaväri on vaalean harmaanruskea ja niiden poikki kulkee kaksi leveää, harmaata poikkivyötä, jotka ovat kahdessa etummaisessa liuskassa kapeammat kuin taaemmissa liuskoissa. Silti ulompi poikkivyö tuskin erottuu enää neljännen liuskan jälkeen. Etummaisessa liuskassa vöiden välissä on laaja, kaarevareunainen laikku. Takasiivet ovat jokseenkin yksiväriset, eivätkä etusiipien poikkivyöt erotu niissä. Huulirihmojen uloin jaoke on muuta huulirihmaa ohuempi. Siipiväli 13–16 mm.http://www2.nrm.se/en/svenska_fjarilar/a/alucita_hexadactyla.htmlBestimmungshilfe des Lepiforums 

 Levinneisyys ja lentoaika 
Eurooppalainen laji, jota tavataan lisäksi Pohjois-Afrikassa.http://www.smmi.hu/termtud/ns/ns17/257-272fazekas2.pdf Suomessa tarhaviuhkanen on harvinaisuus, jota tavataan Varsinais-Suomen rannikkoseuduilla, Turun saaristossa sekä Ahvenanmaalla. Perhosia tavataan elokuun alkupuolelta syyskuun alkuun.http://wibe.ath.cx/Lepidoptera/Alucitidae/Alucita/hexadactyla/Alucita%20hexadactyla.htm

 Elinympäristö ja elintavat 
Lämpimien tammimetsien laji. Aikuiset perhoset lentävät hämärässä ja tulevat valolle. Aikuinen perhonen talvehtii, usein ulkorakennusten suojissahttp://www.jkt.1g.fi/Sulkaperhoset/00_ALUhexad.htm  Toukka elää ravintokasvin kukintovarren sisään kovertamassaan käytävässä, jonka ympärille kehittyy äkämä. Koteloituminen tapahtuu kasvin ulkopuolelle.http://www.bladmineerders.nl/minersf/lepidopteramin/alucita/hexadactyla/hexadactyla.htm

 Ravintokasvi 
Toukka elää kuusamilla (Lonicera), etenkin ruotsinköynnöskuusamalla (Lonicera periclymenum).

 Lähteet 

 Aiheesta muualla 
 UK Moths 
 Sommerfugler i Norge: kaprifolfingermøll 
 lepidoptera.pl

Luokka:Viuhkaperhosmaiset